cyanic-selkie/wikianc huggingface dataset:
సిమ్రన్‌జిత్ కౌర్
వ్యక్తిగత జీవితం, నేపథ్యం
నిజానికి ఉపాధ్యాయురాలు కావాలన్నది సిమ్రన్‌జిత్ కల. కానీ సిమ్రన్‌జిత్ తల్లి మాత్రం పట్టుబట్టి  మరీ వారి గ్రామంలో ఉన్న షేర్-ఎ-పంజాబ్ బాక్సింగ్ అకాడమీకి తీసుకువెళ్లి, ఆ క్రీడ గురించి ఆమెకు చెప్పి, ఆమెలో ప్రేరణ కల్గించేది. చివరకు తల్లి మాట విని బాక్సింగ్ నేర్చుకునేందుకు సిమ్రన్‌జిత్ అంగీకరించింది.
జూలై 2018 లో సిమ్రన్‌జిత్ తన తండ్రిని కోల్పోవడం ఆమె జీవితంలో కోలుకోలేని దెబ్బ. ఆమె తల్లి మాత్రం సిమ్రన్‌జిత్ను ఎప్పుడు ప్రోత్సహిస్తూ ఉండేది. పేదరికం నుంచి బయట పడి  విజయవంతమైన జీవితాన్ని గడపడానికి క్రీడలే ఉత్తమ మార్గం అని సిమ్రన్‌జిత్ తల్లి నమ్మేది.
బాహ్య లంకెలు
వర్గం:1995 జననాలు వర్గం:జీవిస్తున్న ప్రజలు
అరుణా రాయ్
అరుణా రాయ్, (జననం 1946 జూన్ 26 ) ఈమె ఒక భారతీయ రాజకీయ కార్యకర్త, సామాజిక వేత్త. ఆమె శంకర్ సింగ్, నిఖిల్ డే, లాంటి వారితో కలిసి మజ్దూర్ కిసాన్ శక్తి సంఘటన్ స్థాపించారు. సమాచార హక్కు కోసం ఉద్యమం నడిపిన వ్య్హక్తిగా అరుణా రాయ్ ప్రసిద్ధి చెందారు. సమాజంలోని బలహీన వర్గాల కోసం ఆమె కృషి చేసారు. ఆమె సోనియా గాంధీ నేతృత్వంలో ప్రభుత్వం ఏర్పడినప్పుడు జాతీయ సలహా మండలిలో సభ్యురాలుగా చాలా కాలం పాటు కొనసాగారు.ఆమె నేషనల్ ఫెడరేషన్ ఆఫ్ ఇండియన్ ఉమెన్ సంస్థకు అధ్యక్షురాలు.
విద్య, ఉద్యోగం
అరుణా రాయ్ ఢిల్లీలో పెరిగింది. అక్కడ ఆమె తండ్రి ప్రభుత్వ ఉద్యోగి. ఆమె ఢిల్లీ యూనివర్సిటీలోని ఇంద్రప్రస్థ కళాశాలలో ఆంగ్ల సాహిత్యాన్ని అభ్యసించింది. ఆమె 1968, 1974 సంవత్సరాల మధ్య కాలంలో ఇండియన్ అడ్మినిస్ట్రేటివ్ సర్వీస్‌లో, భారత పౌరసేవల ఉద్యోగిగా పనిచేసింది.
మజ్దూర్ కిసాన్ శక్తి సంగతన్
అరుణా రాయ్ సివిల్ సర్వీసెస్‌కు రాజీనామా చేసి పేదలు, అట్టడుగు వర్గాలకు సంబంధించిన సమస్యలపై పోరాడింది. రాజస్థాన్‌లోని తిలోనియా లోని సోషల్ వర్క్ అండ్ రీసెర్చ్ సెంటర్ (SWRC)లో చేరింది. ఆమె నిఖిల్ డే, శంకర్ సింగ్,.ఇతరులతో కలిసి 1987లో మజ్దూర్ కిసాన్ శక్తి సంఘటన్‌ (MKSS)ను స్థాపించారు.
కార్మికులకు న్యాయమైన వేతనాల కోసం మజ్దూర్ కిసాన్ శక్తి సంఘటన్‌ ద్వారా ఆమె పోరాడడింది. ఇది భారతదేశ సమాచార హక్కు చట్టం అమలు కోసం పోరాటంగా రూపుదిద్దుకుంది. అరుణా రాయ్ నాయకురాలుగా ఎం.కె.ఎస్.ఎస్, నేషనల్ క్యాంపెయిన్ ఫర్ పీపుల్స్ రైట్ టు ఇన్ఫర్మేషన్ (NCPRI) ద్వారా భారతదేశంలో సమాచార హక్కు ఉద్యమానికి దారితీసింది. ఇది 2005లో సమాచార హక్కు చట్టం ఆమోదంతో చివరకు విజయవంతమైంది.
గార్గి బెనర్జీ
గార్గి బెనర్జీ (జననం 1961 జూలై 20) భారతదేశానికి ప్రాతినిధ్యం వహించిన మాజీ టెస్టు, వన్డే అంతర్జాతీయ క్రికెటర్. ఆమె తన 16వ ఏట ఈడెన్ గార్డెన్స్‌లో ఇంగ్లండ్‌తో జరిగిన ప్రపంచ కప్ మ్యాచ్‌లో అంతర్జాతీయ అరంగేట్రం చేసింది. ఆమె అంతర్జాతీయ ప్రదర్శనకు ముందు భారత దేశీయ లీగ్‌లో పశ్చిమ బెంగాల్ తరపున ఆడింది.
ప్రారంభ రోజుల్లో
గార్గి YWCA (యంగ్ ఉమెన్‌స్ క్రిస్టియన్ అసోసియేషన్)లో ఉన్న రోజుల్లో ఆమె బ్యాడ్మింటన్, బాస్కెట్‌బాల్, ఫుట్‌బాల్ ఆడింది. క్రికెట్ అనుభవం లేని గార్గి YWCAలో క్రికెట్ ట్రయల్ కోసం నమోదు చేసుకుని, 1976లో క్రికెట్ కోచింగ్ క్యాంపులో చేరడానికి ఎంపికైంది. క్రీడల్లో ఆమె ఆసక్తి పట్ల కుటుంబం ఆమెకు ఆమెకు మద్దతుగా నిలిచింది. క్రికెట్‌ను 'జెంటిల్ మెన్ గేమ్'గా పరిగణించినప్పటికీ, గార్గి సోదరుడు ఆమెను ప్రోత్సహించాడు. ఆమె బెంగాల్ జట్టులో చేరి 2 సంవత్సరాలలో ఆమె 1978 ప్రపంచ కప్ కోసం జాతీయ జట్టులోకి ప్రవేశించింది.
విజయాలు
ఆమె బ్యాటింగ్ చూసి ప్రభావితమైన దివంగత మాధవరావు సింధియా గార్గీకి క్రికెట్ నిర్వహణలో అవకాశం కల్పించాడు. వివిధ సామర్థ్యాలలో భారత క్రికెట్తో అనుబంధం కలిగి ఉండటం ద్వారా భారతదేశంలో మహిళల క్రికెట్ స్థాయిని పెంచడానికి ఆమె సహాయపడింది. భారత మహిళల క్రికెట్ జట్టు ఎంపిక కమిటీ ఛైర్‌పర్సనుగా (2011 - 14) పనిచేసింది. యువత ఎక్కువ మ్యాచ్‌లు ఆడితే, దేశీయ, అంతర్జాతీయ సర్క్యూట్ల మధ్య వ్యత్యాసాన్ని అర్థం చేసుకోవడానికి సహాయపడుతుందని గార్గీ అభిప్రాయం. 2017 ఏప్రిల్‌ లో ఆమెకు మేరీలెబోన్ క్రికెట్ క్లబ్ (ఎం. సి. సి.) ప్రతిష్టాత్మక గౌరవ జీవిత సభ్యత్వం లభించింది.
మూలాలు
<references group="" responsive="1"> వర్గం:జీవిస్తున్న ప్రజలు వర్గం:1963 జననాలు
నమన్ ఓజా
నమన్ వినయ్‌కుమార్ ఓజా (జననం 1983 జూలై 20) మాజీ భారత క్రికెటరు. అతను అంతర్జాతీయ క్రికెట్‌లో భారతదేశానికి ప్రాతినిధ్యం వహించాడు. అతను 2015 ఆగస్టు 28 న శ్రీలంకతో జరిగిన మ్యాచ్‌లో భారతదేశం తరపున తన తొలి మ్యాచ్ ఆడాడు. అతను 2021 ఫిబ్రవరి 15 న క్రికెట్‌లోని అన్ని ఫార్మాట్ల నుండి రిటైర్ అయ్యాడు
2016లో ఆస్ట్రేలియాలో జరిగిన రెండు అనధికారిక 'టెస్టులు', నాలుగు దేశాల వన్డే టోర్నమెంట్‌లో పాల్గొన్న భారత్ A జట్టుకు నమన్ ఓజా కెప్టెన్‌గా ఎంపికయ్యాడు. 2014లో ఓజా నాలుగు రోజుల మ్యాచ్‌లో డబుల్ సెంచరీ, సెంచరీ కొట్టి భారత్ A జట్టుతో తన ఆస్ట్రేలియా పర్యటనను చిరస్మరణీయంగా చేసుకున్నాడు.
అతను సమర్ధుడైన టాప్-ఆర్డర్ బ్యాట్స్‌మన్, వికెట్ కీపరు. ఓజా 2000-01లో మధ్యప్రదేశ్ తరపున ఫస్ట్-క్లాస్ లో ప్రవేశించాడు.
అతను దక్షిణాఫ్రికాలో జరిగిన 2009 ఇండియన్ ప్రీమియర్ లీగ్‌లో రాజస్థాన్ రాయల్స్‌కు ప్రాతినిధ్యం వహించాడు. రాజస్థాన్ రాయల్స్ జట్టులో ఓపెనింగు బ్యాటరుగా, కొన్ని ముఖ్యమైన ఇన్నింగ్స్‌లు ఆడాడు. టోర్నీలో అతను రెండు అర్ధ సెంచరీలు, 11 సిక్సర్లు కొట్టాడు. అతను మధ్యప్రదేశ్ టీ20 లీగ్‌లో ఇండోర్‌ జట్టుకు ఆడతాడు.
2014 జూలైలో, అనధికారిక టెస్ట్‌లో ఇండియా A తరపున ఆడుతున్నప్పుడు, నమన్ బ్రిస్బేన్‌లో 29 బౌండరీలు, 8 సిక్సర్‌లతో అజేయంగా 219 పరుగులు చేశాడు. 2016 జూన్‌లో ఇండియా A తరపున తన తదుపరి ఆస్ట్రేలియా పర్యటనలో, నమన్‌కు కెప్టెన్‌గా బాధ్యతలు అప్పగించారు.
దేశీయ కెరీర్
ఓజా 2000/01లో మధ్యప్రదేశ్ తరఫున తొలి ఫస్ట్ క్లాస్ మ్యాచ్‌ ఆడాడు. అతను పరిమిత ఓవర్ల ఫార్మాట్‌లో 2008/09 ఛాలెంజర్ ట్రోఫీలో ఇండియా గ్రీన్ తరపున 96 పరుగులు చేశాడు.
ఇండియన్ ప్రీమియర్ లీగ్ (ఐపిఎల్) రెండవ సీజన్‌లో రాజస్థాన్ రాయల్స్ తరపున ఆడుతూ, అతని రెండవ గేమ్‌లో అర్ధ శతకం కొట్టాడు.
2013 నవంబరులో, బెంగాల్‌పై మధ్యప్రదేశ్ తొలి ఇన్నింగ్స్‌లో ఓజా తన ఫస్ట్‌క్లాస్ కెరీర్‌లో పదవ సెంచరీని కొట్టాడు. 13 ఇన్నింగ్స్‌ల తరువాత ఓజాకు అది తొలి యాభై ప్లస్ స్కోరు.
2014 మార్చిలో, ఓజా 94 పరుగులు సాధించి మధ్యప్రదేశ్‌ను దాదాపు విజయానికి చేరవేసాడు. అయితే రైల్వేస్ గట్టి బౌలింగ్ చేయడంతో MP ఎనిమిది పరుగుల దూరంలో ఆగిపోయింది.
దేవధర్ ట్రోఫీ క్వార్టర్ ఫైనల్స్‌లో ఈస్ట్ జోన్‌తో జరిగిన ఛేజింగ్‌లో ఓజా అజేయంగా 65 పరుగులతో సెంట్రల్ జోన్‌ను గెలిపించాడు.
2014 IPL వేలంలో, అతను 83 లక్షలకు సన్‌రైజర్స్ హైదరాబాద్‌తో సంతకం చేశాడు. సన్‌రైజర్స్ హైదరాబాద్ తమ పెద్ద పేరున్న టాప్ ఆర్డర్‌కు మద్దతు ఇవ్వడానికి భారత బ్యాట్స్‌మన్ కోసం వెతుకుతున్న సమయంలో అతను జట్టులో చేరి, 36 బంతుల్లో 79 పరుగులు చేశాడు.
2014 జూలైలో తన 100 వ ఫస్ట్-క్లాస్ మ్యాచ్‌లో ఓజా, బ్రిస్బేన్‌లోని అలన్ బోర్డర్ ఫీల్డ్‌లో ఆస్ట్రేలియా Aతో జరిగిన మ్యాచ్‌లో ఇండియా A తరపున ఆడుతూ రెండు ఇన్నింగ్స్‌ల్లోనూ సెంచరీ చేశాడు. అతను మొదటి ఇన్నింగ్స్‌లో డబుల్ సెంచరీని సాధించాడు. 10, 11 నంబరు బ్యాటర్లతో కలిసి 122 పరుగులు జోడించాడు. ఆ రెండు భాగస్వామ్యాల్లో ఆ ఇద్దరు బ్య్హాటర్లు చేసినది 11 పరుగులు. ముందు ఇండియా A, 9 వికెట్లకు 475 పరుగుల వద్ద డిక్లేర్ చేసింది. నమన్ 250 బంతుల్లో 29 ఫోర్లు, 8 సిక్సర్లతో అజేయంగా 219 పరుగులు చేశాడు. 100 పరుగులకు చేరిన తర్వాత, అతను 114 బంతుల్లో 119 పరుగులు చేశాడు.
అంతర్జాతీయ కెరీర్
2010లో భారత జట్టు జింబాబ్వే పర్యటనకు T20I జట్టులో బ్యాకప్ వికెట్-కీపర్‌గా, అదే పర్యటనలో ODI ట్రై-సిరీస్‌లో బ్యాకప్ వికెట్-కీపర్‌గా ఓజాను తీసుకున్నపుడు అతని తొలి మ్యాచ్‌లు ఆడాడు. సెలెక్టర్లు వికెట్ కీపరు మహేంద్ర సింగ్ ధోని తో సహా పలువురు సీనియర్ ఆటగాళ్లకు విశ్రాంతి ఇవ్వాలని నిర్ణయించారు. అతని టెస్ట్ అరంగేట్రం 32 సంవత్సరాల వయస్సులో, 2015 ఆగస్టులో, శ్రీలంక పర్యటనలో మూడవ టెస్ట్‌లో జరిగింది. వికెట్ కీపర్ వృద్ధిమాన్ సాహా స్నాయువు గాయం కారణంగా ఆడనపుడు ఓజా జట్టిఉలో చేరాడూ. ఆ టెస్టులో ఓజా, 56 పరుగులు, నాలుగు క్యాచ్‌లు, ఒక స్టంపింగ్‌తో చేసాడు.
మూలాలు
<references group="" responsive="1"> వర్గం:వికెట్ కీపర్లు వర్గం:భారతీయ వన్డే క్రికెట్ క్రీడాకారులు వర్గం:భారతీయ క్రికెట్ క్రీడాకారులు వర్గం:మధ్యప్రదేశ్ క్రికెట్ క్రీడాకారులు వర్గం:జీవిస్తున్న ప్రజలు వర్గం:1983 జననాలు
సింహాచలం కొండలు
సింహాచలం కొండలు, ఆంధ్రప్రదేశ్ రాష్ట్రం, విశాఖపట్నం లోని మహోన్నత పర్వత శ్రేణి. తూర్పు కనుమలలోని కొండ శ్రేణులలో సింహాచలం కొండలు కూడా ఉన్నాయి.
భౌగోళికం
ఈ కొండలు తూర్పు కనుమల తూర్పు శ్రేణులలో భాగంగా ఉన్నాయి. ఈ కొండలు 32 కిలోమీటర్ల విస్తీర్ణంలో ఉన్నాయి.
చరిత్ర
ఈ కొండలలో సింహాచలం వరాహ లక్ష్మి నరసింహ దేవాలయం ఉంది. చాళుక్య కాలంనాటి రాధ మాధవ స్వామి దేవాలయం, కొన్ని పాత బౌద్ధ స్మారక చిహ్నాలు ఇక్కడ ఉన్నాయి.
భక్తిక్షేత్రం
ఇక్కడ వరాహ లక్ష్మి నరసింహ దేవాలయం, ఇతర చిన్న దేవాలయాలు ఉన్నాయి. ప్రతి సంవత్సరం గిరి ప్రదక్షిణ పండుగ జరుగుతుంది. భక్తులు ఇక్కడ కొండ చుట్టూ 35 కిలోమీటర్లు నడుస్తారు.
గురించి
ఈ కొండల సమీపంలో అవడివరం, అక్కయ్యపాలెం, బాలయ్య శాస్త్రి లేఅవుట్, గోపాలపట్నం, హనుమంతవాక, కైలాసపురం, మాధవధార, నరసింహనగర్, ప్రహ్లాదపురం, సీతమ్మధార మొదలైన విశాఖపట్న పరిసర ప్రాంతాలు ఉన్నాయి.
వృక్షజాలం, జంతుజాలం
విశాఖపట్నం నగర పర్యావరణ సంస్థ ఆధ్వర్యంలో సింహాచలం కొండ రక్షిత కార్యక్రమాలు జరుగుతున్నాయి. ఆంధ్ర విశ్వవిద్యాలయం ఈ ప్రాంతంలో 74 రకాల వృక్షజాలం, 200 రకాల జాతులను కనుగొన్నది.
మూలాలు
వర్గం:విశాఖపట్నం జిల్లా పర్యాటక ప్రదేశాలు వర్గం:కొండలు వర్గం:విశాఖపట్నం
చల్లా రామకృష్ణారెడ్డి
చల్లా రామకృష్ణారెడ్డి ఆంధ్రప్రదేశ్ రాష్ట్రానికి చెందిన రాజకీయ నాయకుడు, మాజీ ఎమ్మెల్యే మరియు దివంగత ఎమ్మెల్సీ.
జననం, విద్యాభాస్యం
చల్లా రామకృష్ణారెడ్డి ఆంధ్రప్రదేశ్ రాష్ట్రం, కర్నూలు జిల్లా, అవుకు మండలం , ఉప్పలపాడు గ్రామంలో 27 ఆగస్టు 1948లో చిన్నపురెడ్డి, నారాయణమ్మ దంపతులకు జన్మించాడు. ఆయన తిరుపతిలో 1969లో అగ్రికల్చర్ బీఎస్సీతో పూర్తి చేసి, 2002లో మైసూర్ యూనివర్సిటీ నుండి ఎంఏ పూర్తి చేశాడు.
రాజకీయ జీవితం
చల్లా రామకృష్ణారెడ్డి తెలుగుదేశం పార్టీ ద్వారా రాజకీయాల్లోకి వచ్చి 1983లో జరిగిన అసెంబ్లీ ఎన్నికల్లో పాణ్యం నియోజకవర్గం నుండి టీడీపీ తరఫున పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి మునగాల బలరామి రెడ్డి పై 29168 ఓట్ల మెజారిటీతో గెలిచి తొలిసారి అసెంబ్లీలోకి  ఎమ్మెల్యేగా అడుగు పెట్టాడు. ఆయన 1989లో జరిగిన ఎన్నికల్లో డోన్‌ నియోజకవర్గం, 1991లో నంద్యాల లోకసభ నియోజకవర్గం నుండి పోటీ చేసి ఓటమిపాలయ్యాడు. చల్లా రామకృష్ణారెడ్డి 1994లో కాంగ్రెస్ పార్టీలో చేరి 1994లో జరిగిన ఎన్నికల్లో కోవెలకుంట్ల శాసనసభ నియోజకవర్గం నుండి పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి కర్రా సుబ్బారెడ్డి చేతిలో 1702 స్వల్ప ఓట్ల తేడాతో ఓటమిపాలయ్యాడు.
చల్లా రామకృష్ణారెడ్డి 1999లో జరిగిన ఎన్నికల్లో కోవెలకుంట్ల శాసనసభ నియోజకవర్గం నుండి పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి కర్రా సుబ్బారెడ్డి పై 21085 ఓట్ల మెజారిటీతో గెలిచాడు. ఆయన 2004లో జరిగిన ఎన్నికల్లో పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి యర్రబోతుల వెంకట రెడ్డి పై 3103 ఓట్ల గెలిచాడు.2009లో నియోజకవర్గాల పునర్విభజనలో భాగంగా కోవెలకుంట్ల నుండి నూతనంగా ఏర్పడిన బనగానపల్లి నియోజకవర్గం నుండి కాంగ్రెస్ పార్టీ అభ్యర్థిగా పోటీ చేసి ప్రజారాజ్యం పార్టీ అభ్యర్థి కాటసాని రామిరెడ్డి చేతిలో 13686 ఓట్ల తేడాతో ఓటమి పాలయ్యాడు.ఆయన 2014లో తెలుగుదేశం పార్టీలో చేరి ఏపీ సివిల్‌ సప్లైస్‌ కార్పొరేషన్‌ చైర్మన్‌గా పని చేశాడు. చల్లా రామకృష్ణా రెడ్డి హైదరాబాద్ లోటస్‌పాండ్‌లో 8 మార్చి 2019న వైసీపీ అధినేత వై.ఎస్. జగన్మోహన్ రెడ్డి సమక్షంలో వైఎస్సార్ కాంగ్రెస్ పార్టీలో చేరాడు.
చల్లా రామకృష్ణారెడ్డి ని 12 ఆగష్టు 2019న వైఎస్సార్‌సీపీ తరపున ఎమ్మెల్సీ అభ్యర్థిగా ముఖ్యమంత్రి వైఎస్‌ జగన్‌మోహన్‌రెడ్డి ఖరారు చేశాడు. ఆయన శాసనమండలిలో ఎమ్మెల్సీగా 11 సెప్టెంబర్ 2019న ప్రమాణ స్వీకారం చేశాడు.
మూలాలు
వర్గం:ఆంధ్రప్రదేశ్ శాసనమండలి సభ్యులు వర్గం:కర్నూలు జిల్లా నుండి ఎన్నికైన శాసన సభ్యులు వర్గం:కర్నూలు జిల్లా రాజకీయ నాయకులు
హోళీ,పంజాబ్
పేరు వెనుక చరిత్ర
హోళీ అనే పదానికి మూలం హోలా. హోలా అంటే పంట ఇంటికి చేరిన తరువాత ప్రజలు భగవంతుడికి కృతఙతలు చెప్పడం. హోళీ అనేమాట సంస్కృతపదం హోళీకకు ప్రత్యమ్న్యాయ పదం.సంస్కృతపదానికి అర్ధం సగం కాలినది అని అర్ధం. సంగం ఉడికిన పప్పు, గోధుమనూక (హోలా) వంటివి హోళీరోజు తింటారు. పంజాబు ప్రాంతంలో వైశాఖమాసంలో గోధుమపంటవేస్తారు. హోళీతరువాత రెండు మాసాలకు గోధుమపంట ఇంటికి చేరుతుంది. రాబోయే పంటకు ముందుగా కృతజ్నత చెల్లించడానికి హోళీ పండుగ జరుపుకుంటారని భావిస్తున్నారు. హోళీ అనే పదానికి హోళిక అనే పదం మూలం అని భావిస్తున్నారు. హోళిక తనసోదరుడైన హిరణ్యకశిపుని కుమారుడిని (ప్రహ్లాదుడు) తనఒడిలో కూర్చుండబెట్టుకుని దహించడానికి ప్రయత్నించి విష్ణుమాయచేత తనే అగ్నికి ఆహుతి ఔతుంది.
హోళాష్టక్
పంజాబు (భారతదేశం)లో హోళాష్టక్ పేరుతో 9 రోజులు జరుపుకుంటారు. హోళాష్టక్ అంటే హోళా+ అష్టక్ అంటే హోళీకి ఎనిమిది రోజుల ముందు అని అర్ధం. పండుగ చివరిలో రంగులూ, గులాల్ చల్లుకుంటూ పూర్తిచేస్తారు. హోళాష్టక్ హోళీ ప్రవేశాన్ని సూచిస్తుంది. తరువాత దినం నుండి హోళికా దహనం కొరకు ఏర్పాట్లు మొదలౌతాయి. హోళీదహనానికి ఎనిమిది రోజుల ముందు దహనప్రాంతాన్ని పవిత్రజలంతో శుభ్రం చేస్తారు. తరువాత ఆప్రదేశంలో రెండు కొయ్యలను పాతుతారు. ఇందులో ఒకటి ప్రహ్లాదుడి కొరకు మరొకటి హోళిక కొరకు గుర్తుగా పాతిపెడతారు. దహనంచేసే వరకూ రోజూ ఎండినపిడకలు, ఎండిన కట్టెలు, ఎండుగడ్డి కొంచం కొంచంగా చేరిస్తూ చితి తయారుచేయబడుతుంది. దహనం చేసే రోజుకు పెద్ద ఎత్తున చితి తయారౌతుంటుంది. ఎనిమిదవ రోజున చితిని నిప్పటించి హోళీకా దహనం చేస్తారు. ఆరోజు కొంత వర్ణాలు చల్లుకుంటారు. వారంరోజుల హోళీసంబరాలు మహారాజా రంజిత్ సింఘ్ పర్యవేక్షణలో నిర్వహించబడతాయి.
మత్కా లేక ఘరా ధ్వంశం
తూర్పు పంజాబు పశ్చిమ పంజాబులో హోళీ వేడుకలో ఒకరోజు ఎత్తుగా కట్టిన ఊట్టి కొట్టే సంప్రదాయం ఆచరణలో ఉంది. ఆరుగురు మగవారు ఒకరి చేతులు ఒకరు పట్టుకుని నిలబడి ఉంటారు. వారి భుజాల మీదుగా మరికొంతమంది నిలబడి పిరమిడ్‌లా చేసి చివరగా నిలిచిన వ్యక్తి ఉట్టిని కర్రతో కొడతారు. ఉట్టిలో సాధారణంగా మజ్జిగ, వెన్న ఉంచుతారు. శ్రీకృష్ణుడు వెన్న దొగలినడానికి సంకేతంగా ఈవేడుక నిర్వహించబడుతుంది.
రంగులు
హోళీవేడుకలో అందరూ ఒకరి మీద ఒకరు రంగులు చల్లుకుంటారు.
చోవంక్ - పూర్ణ
సాధారణంగా దుస్తులమీద వర్ణచిత్రాలు చిత్రించే పంజాబు గ్రామీణ ప్రాంతాలలో దసరా, కర్వ చౌత్, దీపావళి, హోళీ సందర్భాలలో ప్రజలు మట్టిగోడలకు వర్ణాలతో చిత్రాలు చిత్రిస్తారు. ప్రజలు లక్ష్మీకటాక్షం కొరకు ఇలా గృహాలను వర్ణమయ చిత్రాలతో అలంకరిస్తుంటారు. ఈ కళను పంజాబులో చోవంక్ - పూర్ణ అంటారు. వీటికి రూపాలను గ్రామీణ స్త్రీలు అందిస్తారు. ప్రత్యేకమైన చెట్లు, పూలు, మొక్కలు, నెమళ్ళు, జామెంట్రీ ఆకారాలు, చదరపు, గుండ్రని గీతలు, గడులు చిత్రాలలో చోటుచేసుకుంటాయి.
హోళీ, వసతం
శీతాకాలానికి ముగింపుగా హోళీ ప్రవేశిస్తుంది. పంజాబు ప్రాంతంలో వసంతం రెండుభాగాలుగా ఉంటుంది. పంజాబీ మాసం మఘర్, పోహ్ (నవంబరు - జనవరి), వరకు హేమంతం, పంజాబు మాసాలు మాఘ్, ఫగన్ (జనవరి - మార్చి) వరకు శిశిరం ఉంటుంది. హేమంతం, శిశిర ౠతువులు కలిపి శీతాకాలంగా ఉంటుంది. హోళీకా దహనం శీతాకాలానికి ముగింపుగా, వసంతకాలానికి ఆరంభంగా ఉంటుంది.
హోళీ, సిక్కిజం
శ్రీ గురు గ్రాంత్ సాహిబ్ జీ హోళీ జరుపుకోవడం ద్వారా భగవంతుని సేవించాలని బోధించాడు. హోళీ వర్ణాలు భగవంతుని ప్రేమకు చిహ్నమని వర్ణించాడు.
మూలాలు
వర్గం:Festivals in Punjab, Pakistan వర్గం:Holi వర్గం:Religious festivals in India
సుచేతా కడేత్కర్
సుచేతా కడేత్కర్  (सुचेता कडेठाणकर) (జననం. 1977 డిసెంబరు 31) పూణెకు చెందిన భారతీయురాలు. ఈమె ఇన్ఫర్మేషన్ టెక్నాలజీ అభివృద్ధి కారకురాలు. ఈమె 2011 జూలై 15 న ఆసియాలో అతిపెద్దదైన గోబీ ఎడారిని విజయవంతంగా దాటారు The 33 సంవత్సరాల వయసులోనే ఎడారి అన్వేషనలో 13 మంది సభ్యులకు నాయకత్వం వహించిన రిప్లీ డావెన్పోర్ట్ తో కలసి వెళ్లారు.
సాహసం
నిప్పులు చెరిగే ఎండ, వెన్ను వణికించే చలి, ఇసుక తుపాన్లతో నిండిన ఆసియాలో అతిపెద్దదైన గోబీ ఎడారిని విజయవంతంగా దాటారు. 1,623 కిలోమీటర్ల దూరాన్ని నిర్ణీత 60 రోజులకంటే ముందుగానే.. 51 రోజుల్లో (జూలై 15న) దిగ్విజయంగా పూర్తిచేసుకుని సుచేత బృందం రికార్డు సృష్టించింది. తద్వారా ఈ ఘనత సాధించిన తొలి భారతీయురాలిగా ఆమె రికార్డు పుటల్లోకి ఎక్కారు. రిప్లే డెవన్‌పోర్ట్ నేతృత్వంలోని 13 మంది బృందం గోబీ సాహసయాత్రకు మే 25న శ్రీకారం చుట్టింది. ఇందులో సుచేత కూడా సభ్యురాలు. ఆరోగ్య సమస్యలు, గాయాల బారినపడడంతో బృందంలోని ఆరుగురు సభ్యులు యాత్ర మధ్యలోనే వైదొలిగారు.
ఆమె ఐర్లాండ్‌కు చెందిన రిప్లే డెవన్‌పోర్ట్ వద్ద ప్రత్యేకంగా శిక్షణ పొందారు. భూటాన్ నుంచి పాకిస్థాన్ వరకు విస్తరించి ఉన్న హిమాలయాలను దాటడమే తన తదుపరి లక్ష్యంగా ఎంచుకున్నారు.
ఆమె లక్ష్యాలు
గోబీ యాత్రను విజయవంతంగా పూర్తిచేసుకుని పుణేకు వచ్చిన సుచేత శనివారం మీడియాతో మాట్లాడుతూ..
ఇతర లింకులు
వర్గం:భారతీయ క్రీడాకారిణులు వర్గం:జీవిస్తున్న ప్రజలు వర్గం:1977 జననాలు వర్గం:People from Pune వర్గం:మహారాష్ట్ర వ్యక్తులు
వినోద్ ఖోస్లా
వినోద్ ఖోస్లా (జననం జనవరి 28, 1955 మహారాష్ట్ర లోని పుణెలో జన్మించిన ఒక ఇండియన్-అమెరికన్ వెంచర్ క్యాపిటలిస్ట్ ). సిలికాన్ వ్యాలీని ప్రభావితం చేసిన ప్రధానమైన వ్యక్తుల్లో ఒకరు. సన్ మైక్రోసిస్టమ్స్ సహవ్యవస్థాపకుల్లో ఒకరు. 1986 లో ప్రారంభించబడిన క్లీనర్, పెర్కిన్స్, కౌఫీల్డ్, బయ్యర్స్ సంస్థలో ప్రధాన వాటాదారు.'ఫోర్బ్స్' 2013 లో అమెరికాలో అత్యంత ధనవంతులైన 400 మందితో కూడిన జాబితాలో వినోద్ ఖోస్లా 352 స్థానంలో నిలిచారు. ఆయన సంపద 1.5 బిలియన్ డాలర్లుగా ఫోర్బ్స్ లెక్కగట్టింది.
బాల్యం, విద్యాభ్యాసం
ఖోస్లా 14 ఏళ్ళ వయసులో ఉండగా ఎలక్ట్రానిక్ ఇంజనీరింగ్ టైమ్స్ అనే పత్రికలో ఇంటెల్ కంపెనీ స్థాపించడాన్ని గురించి చదివి దానివల్ల ఉత్తేజితుడై సాంకేతికరంగంలో ప్రవేశించాలని కలలు కన్నాడు. ఐఐటి ఢిల్లీ నుంచి ఎలక్ట్రికల్ ఇంజనీరింగ్ లో బ్యాచిలర్ పట్టాను, కార్నెగీ మిలన్ విశ్వవిద్యాలయం నుంచి బయోమెడికల్ ఇంజనీరింగ్‌లో ఉన్నత విద్యనూ పూర్తి చేశాడు. తరువాత స్టాన్‌ఫోర్డ్ గ్రాడ్యుయేట్ స్కూల్ ఆఫ్ బిజినెస్ నుంచి ఎంబీయే పూర్తి చేశాడు.
సన్ మైక్రోసిస్టమ్స్
1980లో స్టాన్‌ఫోర్డ్ విశ్వవిద్యాలయం నుంచి డిగ్రీ పూర్తి చేశాక, సహోధ్యాయులైన స్కాట్ మెకన్లీ, యాండీ బెక్టోల్షీమ్, చాలిఫోర్నియా, బర్కిలీ విశ్వవిద్యాలయానికి చెందిన బిల్ జాయ్ మొదలైనవారితో కలిసి సన్ మైక్రోసిస్టమ్స్ ను స్థాపించాడు. 1985లో ఖోస్లా సన్ ను వదిలి వేసి క్లీనర్ పెర్కిన్స్ కాఫీల్డ్ అండ్ బయ్యర్స్ అనే వెంచర్ క్యాపిటలిస్ట్ సంస్థలో భాగస్వామిగా చేరాడు.
వ్యక్తిగత సమాచారం
ప్రస్తుతం ఖోస్లా వుడ్‌సైడ్ కాలిఫోర్నియాలో తన భార్య నీరూ ఖోస్లా, పిల్లలు నీనా, వాణి, అను, నీల్ లతో కలిసి నివాసముంటునన్నాడు.
బయటి లింకులు
వర్గం:1955 జననాలు వర్గం:మహారాష్ట్ర వ్యక్తులు వర్గం:జీవిస్తున్న ప్రజలు
పీర్ల పండగలో మొహరం గీతాలు
మహమ్మదీయుల ప్రధాన పర్వ దినాలలో మొహరం ముఖ్యమైనది. హసన్, హుస్సేన్ అనే ముస్లిం వీరుల స్మారకార్థం శోక తప్త హృదయాలతో జరుపు కునే కార్యక్రమమే పీర్ల పండుగ  మొహర్రం. ముస్లిం పంచాంగ రీత్యా అరేబియాలో సంవత్సరం యొక్క మొదటి నెల మొహరం. మొహరం పండుగ, మొహరం నెల మొదటి తేదీనుండి పదవ తేదీ వరకు జరుపుకునేవారు. మొహరం పండుగనేపీర్ల పండుగ  అని కూడా అంటారు. పీర్  అంటే మహాత్ములు, ధర్మనిర్దేశకులు అని అర్థం. ధర్మ యుద్ధంలో ప్రాణాలు కోల్పోయిన వీరులకు ప్రతీకగా హస్తాకృతి కలిగిన రూపాలను తయారు చేసి వాటిని అలంకరించి, ఊరేగించి, పూజించే వాటిని పీర్లు  అని పిలుస్తారు.
ముస్లింలలో కలహాలు
ముహమ్మద్ ప్రవక్త నిర్యాణం చెందిన తరువాత ఖలీఫాలయిన నలుగురులో మత కలహాల దృష్ట్యా హత్య గావింప బడినందున ఆయన పెద్ద కుమారుడు హసన్ ఖలీఫా కాగా విష ప్రయోగం వలన అతి త్వరిత కాలంలోనే పదవీ త్యాగం చేయ వలసి వచ్చింది. ఆ తరువాత రెండవ కుమారుడైన హుసేన్ ఖలీఫా కావలసి వుండగా " ముఆవియా " అనే పీఠాదిపతి కుమారుడైన యజీద్ తాను ఖలీఫానని  ప్రకటించు కున్నాడు. కూఫా నగర వాసులు ''యజీద్ దౌష్ట్యం చి కాపాడమని హుస్సేన్ ను అందరం బలపరచగలమని కోరు తున్నట్లు బూటకపు వర్తమానం పంపటం జరిగింది. హుటాహుటిని హుసేన్ కూఫాకు రాగా ఆయనకు సహరించే వారు ఎవ్వరూ కనిపించ లేదు. జరిగిన మోసం గమనించిన హుసేన్ యూఫ్రటీస్ నదీ తీరాన కర్బలా మైదానంలో విడిది చేసి వుండాగా 'యజీద్ సైన్యం ఆయనపై పడింది. శత్రు బలం నాలుగు వేలకు పైగా వుండగా ఆయన బలం కేవలం ఇద్దరు అశ్వికులు, నలబై మంది కాల్బలం కావడం వల్ల నిరాశ చెందిన హుసేన్ తన అనుచరులను వెళ్ళి పోయి ప్రాణాలు కాపాడు కోమని తన కొరకు బలి కావద్దని కోరారు. కాని వారు ఆ సంకట స్థితిలో హుసేన్ ను వదలి వెళ్ళడానికి సమ్మతించ లేదు.
అమర వీరుడు హుసేన్
ఆ ధర్మ యుద్ధంలో హుసేన్ అనుచరులు అంతమొందగా, ఆయన, ఆయన కుమారుడు నిరాశ్రులై రణరంగంలో నిలిచారు. చివరకు కుమారుడు కూడా ఒకడు దురాగతుని బాణ ఘాతానికి ఆహుతి కావడం జరిగింది. కుమారుని శవాన్ని నేల పై నుంచి, ఆ విషాదం భరించే నిగ్రహ శక్తిని తనకు ప్రసాదించమని హుసేన్ భగవంతుని వేడు కుని, దప్పిక గొని నీరు త్రాగడానికి ముందుకు వంగగా బాణం వచ్చి ఆయన నోట గుచ్చుకుని ప్రాణాలను బలి గొన్నది. ఆ యుద్ధంలో హుస్సేన్ ధారుణ మరణాన్ని స్మృతికి తెచ్చుకుని సంతాపాన్ని ప్రకటించేందుకు నిర్దేశితమైన ముస్లిం పర్వదినంగా మొహరం నిలిచి పోయిందని. రంజని గారు ఆంధ్ర జ్యోతిలో వివరించారు.
చరిత్రకారుల నిర్వచనం
మొహరం నెలలో పదవ రోజు షహాదత్ ను సంతాప దినంగా పాటించ వలసిందిగా హుసేన్ అనుచర వర్గం నిర్వచింది. ఆ రోజున పీర్లు  అనే హస్త్గాకృతులను ఊరేగించి, ఊరి యందు గల బావి దగ్గరో, నదుల దగ్గరో వాటిని శుభ్ర పరచి నిర్ణీత పేటికలో వుంచి మరుసటి మొహరం నెల వరకు  ముజావర్ వద్ద భద్ర పరచటం జరుగుతూ వుంటుంది. ఆంధ్ర దేశంలో వున్న ముస్లిములు అన్ని ప్రాంతాల లోనూ ఈ పండగను ఎంతో భక్తిగా జరుపుకుంటారు. ఎంతో ఉద్వేగంతో అమర వీరుల్ని స్మరిస్తారు. ఈ సందర్భంలోనే మొహరం గీతాలను అలాపిస్తారు. మహమ్మదీయులకు విగ్రహారాధన లేదు. కాని ముస్లింలలో ఒక తెగ వారు మాత్రం ఈ పేర్లను ప్రతిష్ఠించి ధూప దీప నైవేద్యాలతో పూజిస్తారు.
పీర్ల పంజా
మొహరం నెలలో చంద్రుడు స్పష్టంగా కనిపించిన అయిదవ అరోజు రాత్రి పంజోఁ కా పిఠారా లేదా తాబూత్ అనే పంజాల నుంచిన పెట్టెను, ముజావిరు  అనే అర్చకుని ఇంటి నుండి పీర్ల మసీదుకు ఊరేగింపుగా తెస్తారు. ఆ పంజాలకు విగ్రహాలకు పది రోజులు ఫాతిహాలు జరుగుతాయి. పీరులంటే వీరుల యొక్క హస్తాకృతిలో, పంజాల రూపంలో కొలుస్తారు. ఊరేగింపు అయిన తరువాత రాత్రికి ఊరు మధ్యలో నున్న నిప్పుల గుండం దగ్గరకు వస్తారు. ఆఖరు రోజున బహిరంగ ప్రదేశంలో ఒక గుంట తీసి అందులో పెద్ద పెద్ద కట్టెలు పేర్చి నిప్పు ముట్టిస్తారు. అది బాగా మండి కణకణ మండే బొగ్గులుగా తయారౌతాయి. ఈ సమయానికి ఊరేగింపు ముగుస్తుంది.
హసన్, హుస్సేన్ పేరులతో పాటు, వారితో పాటు ప్రాణా లర్పించిన వీరుల పీర్లను కూడా పట్టుకుని హసన్, హుస్సేన్ .... హైసాయి, జూలోయ్ అంటూ ఆవేశపు కేకలతో పీర్లను చేత బట్టి వుదృతంగా మారు మోగే సన్నాయి, డప్పు వాయిద్యాల మధ్య పరుగు పరుగున ఆవేశంతో పరుగెత్తుతూ నిప్పుల గుండం మధ్య నుంచి నడచి పోతారు. ఈ దృశ్యం ప్రేక్షకుల్ని చికితుల్ని చేస్తుంది. నిప్పుల గుండంలో దూకే వారికి ప్రజలు కూడ కేకలతో మద్దతు నిస్తారు. ఆ విధంగా మృత వీరులైన హసన్, హుస్సేన్ లకూ తదితర అమర వీరులకూ జోహార్లు ఆర్పిస్తారు. ఇలా నిప్పుల గుండంలో నడచి వెళ్ళడం పీర్ల మహాత్యంగా కీర్తిస్తారు. ఇలా పీర్ల పండుగ ముగుస్తుంది. ఆ రోజున అందరూ కొత్త బట్టలు ధరిస్తారు. పలావు  మొదలైన మాంసాహాన్ని భుజిస్తారు. అలా ఆ ఆనందంలో పాలు  పంచుకోవడానికి ఆత్మీయులైన హిందువులను కూడా విందుకు ఆహ్వానిస్తారు. ఆలా హిందూ ముస్లిం సామరస్యానికి ప్రతీక. పేటికలో వుంచి మరుసటి మొహరం నెల వరకు  ముజావర్ వద్ద భద్ర పరచటం జరుగుతూ వుంటుంది. ఆంధ్ర దేశంలో వున్న ముస్లిములు అన్ని ప్రాంతాల లోనూ ఈ పండగను ఎంతో భక్తిగా జరుపుకుంటారు. ఎంతో ఉద్వేగంతో అమర వీరుల్ని స్మరిస్తారు. ఈ సందర్బంలోనే మొహరం గీతాలను అలాపిస్తారు. మహమ్మదీయులకు విగ్రహారాధన లేదు. కాని ముస్లింలలో ఒక తెగ వారు మాత్రం ఈ పేర్లను ప్రతిష్టించి ధూప దీప నైవేద్యాలతో పూజిస్తారు.
మొహరం నెలలో చంద్రుడు స్పష్టంగా కనిపించిన అయిదవ అరోజు రాత్రి పంజా కపిటార  అనే విగ్రహాల నుంచిన పెట్టెను, ముజావిరు  అనే అర్చకుని ఇంటి నుండి పీర్ల మసీదుకు ఊరేగింపుగా తెస్తారు. ఆ విగ్రహాలకు పది రోజులు పూజలు జరుగుతాయి. పీరులంటే వీరుల యొక్క హస్తాకృతిలో, విగ్రహాల రూపంలో కొలుస్తారు. హస్తం పంజా రూపంలో వుంటుంది గనుక వీటిని వుంచే స్థలాన్ని ''పీర్ల పంజా అంటారు. ఈ పీర్లకు కొన్నిటికి అయిదు వ్రేళ్ళు, కొన్నిటికి నాలుగు వ్రేళ్ళు, అలా మూడు, రెండు, ఒకటిగా విగ్రహాలుంటాయి. ఈ హస్తాలను పొడుగాటి కర్రల చివర భాగంలో అమర్చుతాడు. వాటిని రంగు రంగుల గుడ్దలతో అలంకరించి రక రకాల రంగుల కాగితాల పూల దండలను నిలువెల్ల అలంకరిస్తారు. ప్రతి రోజూ ఆ పీర్ల పంజాలను సాంబ్రాణి ధూపంతో పూజిస్తారు. పీర్లను దర్శించ టానికి పిల్లలు పెద్దలు వచ్చి పోతూ వుంటారు. ఆనాడు హిందూ ముస్లింల మధ్య ఏ మాత్రం భేదాలకు తావు లేకుండా సామరస్య పూర్వకంగా పూజిస్తారు.
నిప్పుల గుండం
పీర్లను మసీదు నుండి యబటికి తీసి విచార వదనాలల్తో, సన్నాయి మేళంతో శోఖ గానం చేస్తూ ఊరంతా ఊరేగింపుకు బయలు దేరుతారు. తార తమ్యాలు లేకుండా అందరూ తరలి వస్తారు. ప్రతి వారు సాంబ్రాణి ధూపంతో హారతి నిచ్చి, పారితోషికాల నిచ్చి ఆ విధంగా హసన్, హుస్సేన్ లకు జోహారు లర్పిస్తారు. దోహదం చేస్తారు. ఇలా ముగుస్తుంది పీర్ల పండుగ. ఈ పండుగలో అనేక మంది మొహరం గీతాలు పాడతారు. ఉదాహరణకు......
కాసీము నిలిచేది వెండి మాసీదో బంగారి మాసీదో ఆతియ సక్కని వాడె మన కాసిములయ్య మల్ల సక్కని వాడె మన పీరులయ్య కాసీము వెలిగేటి గుండామె బంగారి గుండామె అతియ సక్కని వాడె మన కాసిములయ్య మల్ల సక్కని వాడె మన పీరులయ్య
అంటూ ఎంతో భక్తితో పాడతారు.
అలాగే మొహరం పండుగలో హసన్, హుసేన్ లిరువురి స్మృతిగా ఈ విధంగా పాడతారు.
నీకి దండమో నీకి దండమో నీకి దండమో స్వామి నీకి దండమో నీకి దండమో దేవ నీకి దండమో
ఆకాసిపట్నాన అందాల కోటా అందాల కోటలో అద్దాల మాలూ...................||నీకి|| అద్దాల మాలులో గెద్దె పీటల్లు సురతీల సొగసుల్ల సుంవాసనలూ..,,,............||నీకి|| గెద్దె పీటల మీద ఇద్ద రెవ్వారు అసేని వూసేని అన్నదమ్ముల్లు........................||నీకి|| రచ్చనా రాజుల్లు తగువునా దొరలు ఏడేడు దీవుల్ని ఏలు పొచ్చాలు .....................||నీకి||
ఇలా ఎన్నో పాటలు సాగి పోతాయి. హసన్, హుస్సేన్ వీరులను కీర్తిస్తూ అనేక మైన మొహరం గీతాలు ఆంధ్ర దేశమంతటా ప్రచారంలో వున్నా రాయలసీమలో ఎక్కువగా ఉన్నాయి. వ్రాసిన వారందరూ ఇతర కులాల వారే. ఇద్దరు అన్నదమ్ముల త్యాగాలను ముస్లిములు ఎలా కీర్తిస్తారో ఇతర కులాల వారు కూడా అలాగే పూజిస్తారు. ఏ తెలుగు మొహరం గీతాలు జాన పదులు ఎంతో భక్తితో పాడు కుంటారు. పని పాటల్లో కష్టాన్ని మర్చి పోతూ పాడు కుంటారు. ఈ మొహరం గీతాలను ఆచార్య తూమాటి దోణప్ప గారు తమ జానపద కళా సంపదలో వ్రాశారు. వారికీ, ఆ పాటలు వ్రాసిన వారికీ ధన్య వాదాలు. ఈ నాడు ఎక్కడో చెదురు మదురుగా తప్ప పీర్ల పండుగలు పూర్వంలా జరగటం లేదు. ఈ తరం వారికి ఈ పీర్ల వండుగ గురించి మొహరం గీతాలను గురించీ అంతగా తెలియదు.
విమర్శాత్మక వాస్తవికత
ఈ పీర్ల పండుగ ముస్లింల సాంప్రదాయంగాదు, పండుగ అంతకన్నా కాదు. షియా ముస్లింలు జరుపుకునే ముహర్రం శోకోత్సవాల బాబతు సాంప్రదాయమిది. షియా నవాబుల కాలంలో ఈ సంప్రదాయం అన్నిచోట్లా ప్రాకింది. ఒకానొక కాలంలో ఈ పీర్లపండుగ ముస్లింల ముఖ్యమైన పండుగగా భావింపబడింది. కాని సాంప్రదాయిక, చారిత్రక, ధార్మిక ప్రక్రియలతో ఏమాత్రమూ సంబంధము లేని ఈ పీర్లపండుగ రాను రాను కనుమరుగయింది. దూదేకుల కులాలలో సైతం ఇది కనుమరుగయింది. గత ముప్పై సంవత్సరాలుగా తబ్లీగీ జమాత్ జరుపుతున్న ధర్మ ప్రచార కార్యక్రమాల కారణంగా, ఈ పీర్లపండుగ ఒక మూఢాచారంగా పరిగణింపబడి కనుమరుగవుతున్నది.
బయటి లింకులు
వర్గం:ముస్లింల సాంప్రదాయాలు
ఆంధ్రప్రదేశ్ శాసనసభ సభ్యుల జాబితా (2009)
thumb|ఆంధ్రప్రదేశ్ శాసనసభ 2009 లో ఎన్నిక అయిన 12 వ ఆంధ్ర ప్రదేశ్ శాసనసభ సభ్యుల జాబితా
మొత్తం 294 శాసనసభ్యుల జాబితా
మూలాలు
వర్గం:ఆంధ్రప్రదేశ్ రాజకీయాలు వర్గం:జాబితాలు వర్గం:ఆంధ్రప్రదేశ్ శాసన సభ్యులు
లక్ష్మి నగర్ శాసనసభ నియోజకవర్గం
లక్ష్మి నగర్ శాసనసభ నియోజకవర్గం ఢిల్లీ కేంద్రపాలిత ప్రాంతంలోని నియోజకవర్గాలలో ఒకటి. ఈ నియోజకవర్గం ఈస్ట్ ఢిల్లీ, ఈస్ట్ ఢిల్లీ లోక్‌సభ నియోజకవర్గం పరిధిలోని పది శాసనసభ నియోజకవర్గాల్లో ఒకటి.
వినోద్ ఖన్నా
వినోద్ ఖన్నా (1946 అక్టోబరు 6 - 2017 ఏప్రిల్ 27 ) ప్రముఖ బాలీవుడ్ నటుడు, నిర్మాత, రాజకీయ నాయకుడు. గుర్దాస్ పూర్ నియోజకవర్గం నుండి పార్లమెంటు సభ్యునిగా వ్యవహరిస్తన్నారు. 1968 నుండి 2013 మధ్య దాదాపు 141 సినిమాల్లో పనిచేశారు. 2007లో విడుదలైన పాకిస్థానీ చిత్రం గాడ్ ఫాదర్ లో ప్రధాన పాత్ర పోషించారు ఆయన.
తొలినాళ్ళ జీవితం
పంజాబీ హిందూ కుటుంబంలో పుట్టారు ఖన్నా. ఆయన తండ్రి కిషన్  చంద్ ఖన్నా బట్టల వ్యాపారి, తల్లి కమలా. 1946 అక్టోబరు 6న ఇప్పటి పాకిస్థాన్ లో ఉన్న పేష్వార్ లో జన్మించారు ఆయన. ఆయనకు ఇద్దరు సోదరిలు, ఒక సోదరుడు. వినోద్ పుట్టిన కొన్ని నెలలకే భారత విభజన జరగడంతో వీరి కుటుంబం పేష్వార్ ను వదిలి  ముంబై చేరింది.
రెండో తరగతి వరకు ముంబై లోని క్వీన్ మేరీ స్కూల్ లోనూ, సెయింట్ గ్జేవియర్స్ హై స్కూల్, ఫోర్ట్ లో 1957వరకు చదువుకున్నారు. ఆ తరువాత వారి కుటుంబం ఢిల్లీకి వలస వెళ్ళిపోయారు. అక్కడ మధుర రోడ్ లోని ఢిలీ పబ్లిక్ సూలులో చేరారు వినోద్. 1960లో తిరిగి ముంబైకు మారిపోయారు వారి కుటుంబం. ఆ తరువాత నాసిక్ లోని బార్నెస్  స్కూలు లో హాస్టల్ లో ఉండి  చదువును కొనసాగించారు. హాస్టల్  లో ఉండే సమయంలో వినోద్ సోల్వా సాల్, మొఘల్-ఎ-అజం సినిమాలు చూశారు. దీంతో వినోద్ కు సినిమాలపైన ఆసక్తి పెరిగింది. ఢిల్లీలోని సిడెన్హమ్ కళాశాల నుండి డిగ్రీ పట్టా పుచ్చుకున్నారు.
1968–1971
సునీల్ దత్ హీరోగా నటించిన మన్ కా మీట్ (1968) సినిమాలో విలన్ గా నటించారు వినోద్. ఇదే ఆయన మొదటి సినిమా. కెరీర్ మొదట్లో 1970లో విడుదలైన పూరబ్ ఔర్ పశ్చిమ్, సచ్చా ఝూటా, ఆన్ మిలో సజ్నా, మస్తానా, 1971లో విడుదలైన మేరా గోన్ మేరా దేశ్, ఎలాన్ వంటి సినిమాల్లో సహాయనటుని పాత్రలు, ప్రతినాయక పాత్రలు చేశారు.
1971–1982
బాలీవుడ్ లో మొదట విలన్ పాత్రలు ఆ తరువాత హీరో పాత్రలు వేసిన అతి తక్కువమంది నటుల్లో వినోద్ ఒకరు. 1971లో మొదటిసారి హమ్ తుమ్ ఔర్ ఓ సినిమాతో హీరో అయ్యారు వినోద్. ఆ తరువాత గుల్జార్ దర్శకత్వంలో మల్టీ హీరోగా మేరే అప్నేలో చేశారు. 1973లో గుల్జార్ దర్శకత్వంలోనే వచ్చిన అచానక్ సినిమాలో చివరికి చనిపోయే ఆర్మీ ఆఫీసర్ పాత్రలో ఆయన నటనకు విమర్శకుల నుంచి ప్రశంసలు లభించాయి. ఈ కథ మహారాష్ట్ర కు చెందిన కమాండర్ కె.ఎం.నానావతి  నిజ జీవిత కథ. ఈ సినిమాలో నానావతి పాత్రను పోషించారు వినోద్.
1973 నుండి 1982 మధ్య చాలా సినిమాల్లో హీరో పాత్రలు పోషించారు ఆయన. ఫరేబీ, కాయిద్ (1975), జాలిమ్ (1980), ఇన్కార్ (1978),  వంటి సినిమాల్లో నటించారు. 1980లో ఫిరోజ్ ఖాన్ తో కలసి నటించిన కుర్భానీ ఆ సంవత్సరంలోనే అత్యంత ఎక్కువ వసూళ్ళు సాధించిన చిత్రంగా నిలిచింది. శశి కపూర్తో కలసి శంకర్ శంభు, చోర్ సిపాహీ, ఏక్ ఔర్ ఏక్ గ్యారాహ్ వంటి సినిమాల్లో నటించారు. అమితాబ్ బచ్చన్తో కలసి హీరా ఫేరీ, ఖూన్ పసీనా, అమర్ అక్బర్ ఆంతోనీ, మకద్దర్ కా సికందర్ వంటి సినిమాల్లో కనిపించారు. రణధీర్ కపూర్ తో హాత్ కీ సఫాయీ, ఆఖరీ డాకూ వంటి సినిమాల్లోనూ, సునీల్ దత్ తో కలసి  డాకూ ఔర్ జవన్ సినిమాల్లో నటించారు వినోద్. రాజేష్ ఖన్నా హీరోగా నటించిన సచ్చా ఝూటా, ప్రేమ్ కహానీ, కుద్రత్, రాజ్ పుత్ సినిమాల్లో సహాయనటునిగా కనిపించారు ఆయన.
ఓషో కు శిష్యునిగా మారిన వినోద్, 1982 తరువాత దాదాపు 5 ఏళ్ళు సినిమాలకు దూరంగా ఉన్నారు.
1987–ప్రస్తుతం
1987లో తిరిగి డింపుల్ కపాడియాతో కలసి చేసిన ఇన్సాఫ్  సినిమాతో తిరిగి బాలీవుడ్ లో అడుగుపెట్టారు ఖన్నా. తిరిగి వచ్చిన తరువాత జుర్ం, చాందినీ వంటి సినిమాల్లో రొమాంటిక్  పాత్రలు చేసినా ఎక్కువగా యాక్షన్ ప్రధానమైన సినిమాల్లోనే అవకాశాలు వచ్చాయి. ముజఫర్ అలీ దర్శకత్వంలో, డింపుల్ కపాడియాతో కలసి చేసిన జూనీ సినిమా ఇప్పటికి విడుదలకు నోచుకోలేదు.
1999లో వినోద్ ఫిలింఫేర్ జీవిత సాఫల్య పురస్కారం అందుకున్నారు. 2000వ దశకంలో దీవానాపన్ (2002), రెడ్ అలర్ట్:ది వార్ వితిన్, వాంటెడ్ (2009), దబాంగ్ (2010) వంటి సినిమాల్లో నటించారు. హీరోగా పెహచాన్:ది ఫేస్ ఆఫ్ ట్రూత్ (2005), పాకిస్థానీ చిత్రం గాడ్ ఫాదర్ (2007) వంటి సినిమాల్లో ఆయన నటనకు విమర్శకుల నుంచి ప్రశంసలు లభించాయి. రిస్క్ (2007) మల్టీస్టారర్ సినిమాలో కూడా కనిపించారు వినోద్.
9X చానల్ లో స్మృతి ఇరానీ నిర్మించిన మేరే ఆప్నే సీరియల్ లో  కాశీనాథ్  పాత్రలో నటించారు వినోద్.
రాజకీయాలు
1997లో వినోద్ భారతీయ జనతా పార్టీలో చేరి, తరువాతి సంవత్సరం పంజాబ్ రాష్ట్రంలోని  గుర్దాస్ పూర్ నియోజకవర్గం నుంచి  లోక్ సభకు ఎన్నికయ్యారు. 1999లో అదే నియోజకవర్గం నుంచీ  తిరిగి లోక్ సభ స్థానం గెలిచారు వినోద్. జూలై 2002లో సాంస్కృతిక,  పర్యాటక శాఖ కేంద్రమంత్రిగా పనిచేశారు ఆయన. 6 నెలల తరువాత విదేశీ వ్యవహారాల శాఖా మంత్రిగా మారారు. 2004లో గుర్దాస్ పూర్ లో జరిగిన రీఎలక్షన్స్ లో కూడా గెలిచారు. 2009 లోక్ సభా ఎన్నికల్లో  ఓడిపోయినా, 2014 సాధారణ ఎన్నికల్లో తిరిగి గుర్దాస్ పూర్  నియోజకవర్గం నుంచి ఎంపిగా ఎన్నికయ్యారు.
వ్యక్తిగత జీవితం
1971లో వినోద్ గీతాంజలిని వివాహం చేసుకున్నారు. వీరికి ఇద్దరు కుమారులు రాహుల్ ఖన్నా, అక్షయ్ ఖన్నా. 1975లో వినోద్ ఓషోకు శిష్యునిగా మారారు. ఆ సమయంలో కొన్నేళ్ళు సినిమాలకు దూరంగా ఉన్నారు ఆయన. 1980లో అమెరికాలోని ఓషోకు చెందిన రజనేష్ పురానికి వెళ్ళి, గిన్నెలు కడగడం, తోటపని చేయడం వంటి పనులు చేస్తూ నిరాడంబర జీవితం గడిపారు ఆయన. ఆ సమయంలో భార్యకు, ఆయనకు గొడవలై అది విడాకులకు దారి తీసింది.
ఇతర లింకులు
వర్గం:12వ లోక్‌సభ సభ్యులు వర్గం:13వ లోక్‌సభ సభ్యులు వర్గం:14వ లోక్‌సభ సభ్యులు వర్గం:16వ లోక్‌సభ సభ్యులు వర్గం:1946 జననాలు వర్గం:భారతీయ జనతా పార్టీ రాజకీయ నాయకులు వర్గం:2017 మరణాలు
చల్లా భగీరథరెడ్డి
చల్లా భగీరథరెడ్డి (1976 - 2022 నవంబరు 2) ఆంధ్రప్రదేశ్ రాష్ట్రానికి చెందిన రాజకీయ నాయకుడు, ఆంధ్రప్రదేశ్ శాసనమండలి సభ్యుడు.
జననం, విద్యాభాస్యం
చల్లా భగీరథరెడ్డి 1976లో ఆంధ్రప్రదేశ్ రాష్ట్రం, కర్నూలు జిల్లా, అవుకు మండలం, ఉప్పలపాడు గ్రామంలో చల్లా రామకృష్ణారెడ్డి, శ్రీదేవి దంపతులకు జన్మించాడు. ఆయన హైదరాబాద్‌ ఉస్మానియా యూనివర్సిటీలో ఎంఏ పొలిటికల్‌ సైన్స్‌ పూర్తి చేశాడు.
రాజకీయ జీవితం
చల్లా భగీరథరెడ్డి తన తండ్రి చల్లా రామకృష్ణారెడ్డి అడుగుజాడల్లో కాంగ్రెస్ పార్టీ ద్వారా రాజకీయాల్లోకి వచ్చాడు. ఆయన 2003 నుంచి 2009 వరకు కర్నూలు జిల్లా యువజన కాంగ్రెస్‌ అధ్యక్షుడిగా పని చేశాడు. భగీరథరెడ్డి 2007 నుంచి 2008 వరకు జాతీయ స్థాయి యువజన కాంగ్రెస్‌ సెక్రటరీగా, 2009 నుంచి 2010 వరకు ఉమ్మడి ఆంధ్రప్రదేశ్ యువజన కాంగ్రెస్‌ జనరల్‌ సెక్రటరీగా పని చేశాడు. ఆయన తన తండ్రితో పాటు హైదరాబాద్ లోటస్‌పాండ్‌లో 8 మార్చి 2019న వైసీపీ అధినేత వై.ఎస్. జగన్మోహన్ రెడ్డి సమక్షంలో వైఎస్సార్ కాంగ్రెస్ పార్టీలో చేరాడు.
ఆయన తండ్రి చల్లా రామకృష్ణారెడ్డి మృతితో ఖాళీ అయిన స్థానానికి భగీరథరెడ్డిని 25 ఫిబ్రవరి 2021న వైఎస్సార్‌సీపీ తరపున ఎమ్మెల్సీ అభ్యర్థిగా ముఖ్యమంత్రి వై.ఎస్. జగన్మోహన్ రెడ్డి ఖరారు చేశాడు. ఆయన శాసనసభ్యుల కోటాలో ఎమ్మెల్సీగా ఏకగ్రీవం అయినట్లు 8 మార్చి 2021న ఎమ్మెల్సీ ఎన్నికల రిటర్నింగ్‌ అధికారి తెలిపాడు. ఆయన శాసనసభ్యుడిగా 1 ఏప్రిల్ 2021న ప్రమాణ స్వీకారం చేశాడు.
మరణం
46 ఏళ్ల చల్లా భగీరథ రెడ్డి తీవ్ర అనారోగ్యంతో హైదరాబాదులోని ఓ ప్రైవేటు ఆసుపత్రిలో చికిత్సపొందుతూ 2022 నవంబరు 2న తుదిశ్వాస విడిచాడు. ఆయనకి భార్య, ఇద్దరు కుమారులు ఉన్నారు.
మూలాలు
వర్గం:ఆంధ్రప్రదేశ్ వ్యక్తులు వర్గం:ఆంధ్రప్రదేశ్ శాసనమండలి సభ్యులు వర్గం:కర్నూలు జిల్లా వ్యక్తులు వర్గం:కర్నూలు జిల్లా రాజకీయ నాయకులు వర్గం:1976 జననాలు వర్గం:2022 మరణాలు
కుల్ భూషణ్ ఖర్బందా
దాదాపు రెండు దశాబ్దాల తరువాత కలకత్త ప్రొడక్షన్స్ లో పడతిక్ థియేటర్ లో, వినయ్ శర్మ దర్శకత్వం వహించిన ఆత్మకథ నాటకంలో నటించారు ఆయన.
కెరీర్
చదువు పూర్తి అయిన తరువాత స్నేహితులతో కలసి అభియాన్ అనే నాటక సమాజం మొదలుపెట్టారు కుల్ భూషణ్. ఆ తరువాత ఢిల్లీకి చెందిన యాత్రిక్ నాటక సమాజంలో కూడా పనిచేశారు. ఈ సమాజానికి మొట్టమొదటి డబ్బులు తీసుకునే కళాకారాడు ఆయన. ఈ సమాజాన్ని స్థాపించిన దర్శకుడు జాయ్ మిచెల్ అమెరికా విశ్వవిద్యాలయాలకు లెక్చరర్ గా వెళ్ళిపోయాకా, ఆ నాటక సమాజం మూతపడింది. ఆ తరువాతే కలకత్తాకి  వెళ్ళి పడతిక్ నాటక సమాజంలో  దర్శకుడు శ్యామానంద్ జలనిన్ నాయకత్వంలో పనిచేశారు. ఇక్కడ కొన్నాళ్ళు పనిచేశాకా ముంబై వెళ్ళి సినిమాల్లో నటించడం మొదలుపెట్టారు ఆయన.
శ్యాం బెనగళ్ దర్శకత్వంలో నిషాంత్(1974) సినిమాతో తెరంగేట్రం  చేశారు కుల్ భూషణ్. ఆ తరువాత మన్థాన్(1976), భూమిక:ది రోల్(1977), జునూన్(1978), కల్యుగ్(1980) వంటి కమర్షియల్ సినిమాల్లోనే కాక, బి.వి.క్రాంత్ దర్శకత్వం వహించిన గోధూళి(1977) వంటి పేర్లల్ సినిమాల్లో కూడా నటించారు కుల్ భూషణ్.
షాన్(1980) సినిమాలోని విలన్ పాత్ర షకాల్ ద్వారా బాలీవుడ్ మెయిన్ స్ట్రీమ్ సినిమాల్లోకి పూర్తిగా అడుగుపెట్టారు కుల్ భూషణ్. ఘయాల్(1990), జో జీతా వోహీ సికందర్(1992), గుప్త్(1997), బోర్డర్(1997), ఎస్ బాస్(1997), రెఫ్యూజీ(2000) వంటి సినిమాల్లో నటించారు ఆయన. అలాగే చక్ర (1981) అర్థ్(1982), అంధీ గలీ(1984), ఏక్ చడర్ మైలీ సీ(1986), ఉత్సవ్(1984), గిరీష్ కర్నాడ్ తీసిన మండి(1983), త్రికళ్(1985), సుస్మన్(1987), శ్యాం బెనగళ్ తీసిన నసీమ్(1995), మాన్సూన్ వెడ్డింగ్(2001) వంటి ఆర్టు సినిమాల్లో కూడా నటించారు కుల్ భూషణ్.
శశి కపూర్ నిర్మించిన కల్యుగ్ సినిమాలో రీమా లగూ భర్త, రాజ్ బబ్బర్ సోదరుని పాత్ర పోషించారు కుల్ భూషణ్. పిరియాడిక్ సినిమాలైన జోధా అక్బర్, లగాన్ సినిమాల్లో కూడా నటించారాయన. ఆయన తాజా సినిమాలు ఆలూ చాట్, టీమ్:ది ఫోర్స్. పంజాబీ సినిమాల్లో ఎక్కువగా  నటించారు కుల్ భూషణ్. చాన్ పరదేశి(1980), మొహల్ ఠీక్ హై(1999) సినిమాల్లో నటించారు ఆయన.
దీపా మెహతా దర్శకత్వంలో ఎర్త్, ఫైర్, వాటర్ సినిమాలతో పాటు దాదాపు 6 సినిమాల్లో నటించారు కుల్ భూషణ్. 2009లో ఒక జర్మనీ సినిమాలో కూడా నటించారు ఆయన. షాన్నో కీ షాదీ, మాహీ వే వంటి టీవీ సీరియళ్ళలో కూడా ఆయన నటించారు. తీన్ ఫరిష్టే, హత్య ఏక్ ఆకార్ కి, బాకీ ఇతిహాస్, ఏక్ షున్యా బాజీరావ్, గునియా పిగ్, గిర్దడే, సఖారాం బిందెర్, ఆత్మకథ వంటి ఎన్నో ప్రముఖ నాటకాల్లో నటించారు కుల్ భూషణ్.
మూలాలు
వర్గం:1944 జననాలు వర్గం:జీవిస్తున్న ప్రజలు
నాగర్‌కర్నూల్ పురపాలకసంఘం
నాగర్‌కర్నూల్ పురపాలకసంఘం, నాగర్‌కర్నూల్ జిల్లా, నాగర్‌కర్నూల్ పట్టణానికి చెందిన పాలక సంస్థ.2011లో ఇది కొత్తగా ఏర్పడింది.
అప్పటి నుంచి ప్రత్యేక అధికారి పాలనలో ఉండగా 2014, మార్చి 30న తొలిసారిగా ఎన్నికలు జరుగనున్నాయి. ప్రస్తుతం నగరపంచాయతి పరిధిలో 20 వార్డులు ఉన్నాయి.
చరిత్ర
ఒకప్పుడు జిల్లా కేంద్రంగా ఉన్న నాగర్‌కర్నూల్ పట్టణం 1954-56 కాలంలో పురపాలక సంఘంగా ఉండేది. ఆ కాలంలో నారాయణగౌడ్ చైర్మెన్‌గా పనిచేశారు. 1956 తర్వాత హోదా తగ్గించి మేజర్ గ్రామపంచాయతీగా మార్పు చేశారు. పంచాయతిగా ఉన్న కాలంలో నారాయణగౌడ్ కుమారుడు మోహన్ గౌడ్ సర్పంచిగా ఎన్నికయ్యాడు. గ్రామపంచాయతీ చివరి సర్పంచిగా సంధ్యారాణి 2011 వరకు పనిచేశారు. 56 సంవత్సరాల అనంతరం మళ్ళీ నాగర్‌కర్నూల్ పట్టణ హోదా పెంచబడింది.
2014 ఎన్నికలు
2011లో నగర పంచాయతీగా ఏర్పడిన పిదప 2014 మార్చి 30న తొలిసారిగా ఎన్నికలు జరగనున్నాయి. ఈ నగర పంచాయతి పరిధిలో 20 వార్డులు ఉన్నాయి. వార్డు సభ్యులు పరోక్ష పద్ధతిలో చైర్మెన్‌ను ఎన్నుకుంటారు.
వెలుపలి లంకెలు
వర్గం:నాగర్‌కర్నూల్ జిల్లా పురపాలక సంఘాలు వర్గం:తెలంగాణ పురపాలక సంఘాలు వర్గం:నాగర్‌కర్నూల్ జిల్లా
ముప్పవరపు
ముప్పవరపు: తెలుగు వారి ఇంటి పేరు. ఈ ఇంటి పేరు కలవారు ఎక్కువగ కమ్మ కులమునకు చెందినవారు. ముప్పవరపు ఇంటి పేరు వారు గుంటూరు, కృష్ణా, ప్రకాశం జిల్లాలలో ఉన్నారు. భారతదేశ 13వ ఉప రాష్ట్రపతి ముప్పవరపు వెంకయ్య నాయుడు ప్రకాశం జిల్లాకు చెందిన వారు.
సంజీవ్ శర్మ
సంజీవ్ శర్మ (జననం 1965 ఆగష్టు 25) 1988 నుండి 1997 వరకు రెండు టెస్ట్ మ్యాచ్‌లు, 23 వన్డే ఇంటర్నేషనల్స్ ఆడిన మాజీ భారతీయ క్రికెటర్, క్రికెట్ కోచ్. రైట్ ఆర్మ్ మీడియం పేస్ బౌలరు. 80వ దశకంలో కపిల్ దేవ్ కు ఓపెనింగ్ భాగస్వాములుగా ప్రయత్నించిన అనేక మంది బౌలర్లలో అతను ఒకడు. 1988-89లో న్యూజిలాండ్‌తో జరిగిన తన తొలి టెస్టులో 37 పరుగులకు మూడు వికెట్లు తీసి ఆకట్టుకున్నాడు. 1989లో వెస్టిండీస్‌లో పర్యటించాడు. దాదాపు 20 సంవత్సరాల పాటు సాగిన కెరీర్ తర్వాత, అతను 2004 నవంబరులో పోటీ క్రికెట్ నుండి రిటైర్మెంట్ ప్రకటించాడు.
1991లో రంజీ ట్రోఫీ సందర్భంగా ఢిల్లీలోని కర్నైల్ సింగ్ స్టేడియంలో ఉత్తరప్రదేశ్‌పై మొదటి ఇన్నింగ్స్‌లో 117 నాటౌట్, రెండవ ఇన్నింగ్స్‌లో 55 నాటౌట్‌గా నిలిచాడు. అవి అతని కెరీర్లో అత్యుత్తమ ఫస్ట్ క్లాస్ బ్యాటింగ్ గణాంకాలు. ఈ బ్యాటింగ్‌కు గానూ మ్యాన్ ఆఫ్ ద మ్యాచ్ అవార్డు అందుకున్నాడు.
2019 ఆగస్టులో అరుణాచల్ ప్రదేశ్ క్రికెట్ జట్టు సీనియర్ కోచ్‌గా నియమితుడయ్యాడు.
ఈ రోజుల్లో, అతను తన సమయాన్ని ఢిల్లీలో UClean ఫ్రాంచైజీని నడుపుతున్నాడు.
మూలాలు
<references group="" responsive="1"> వర్గం:రాజస్థాన్ క్రికెట్ క్రీడాకారులు వర్గం:ఢిల్లీ క్రికెట్ క్రీడాకారులు వర్గం:భారతీయ క్రికెట్ క్రీడాకారులు వర్గం:భారతీయ వన్డే క్రికెట్ క్రీడాకారులు వర్గం:జీవిస్తున్న ప్రజలు వర్గం:1965 జననాలు వర్గం:Articles with hAudio microformats
జంతు ప్రదర్శనశాల
జంతు ప్రదర్శనశాల, జంతువులను సంరక్షణ చేస్తూ, ప్రజల ప్రదర్శనకోసం జంతువులన్నింటిని ఒకచోట ఉంచే ప్రదేశం. కొన్ని సందర్భాల్లో జంతువుల పెంపకం చేయడం జరుగుతుంది.
"జూలాజికల్ గార్డెన్" అనే పదం జంతుశాస్త్రం, జంతువుల అధ్యయనాన్ని తెలియజేస్తుంది. ఈ పదాన్ని గ్రీకుభాషలోని జూన్ (జంతువు), లోజియా (అధ్యయనం) అనే పదాల నుండి తీసుకోబడింది. "జూ" అనే పదాన్ని మొదట లండన్ లోని జూలాజికల్ గార్డెన్స్ కోసం ఉపయోగించారు. 1828లో శాస్త్రీయ అధ్యయనం కోసం, 1847లో ప్రజల కోసం ఈ గార్డెన్స్ తెరవబడింది. అమెరికా సంయుక్త రాష్ట్రాలలో ఏటా 181 మిలియన్ల మంది జంతు ప్రదర్శనశాలలను సందర్శిస్తారు.
క్వీన్ విక్టోరియా పెవిలియన్
క్వీన్ విక్టోరియా పెవిలియన్, ఆంధ్రప్రదేశ్ రాష్ట్రంలోని విశాఖపట్నం లో ఉంది. విశాఖపట్నంలోని వన్ టౌన్ ప్రాంతంలో ఈ విగ్రహం ఉంది. పూర్తిగా కాంస్యంతో తయారు చేయబడిన పురాతన విగ్రహాలలో ఇదీ ఒకటి. రాణి విక్టోరియా ఆమె పాలనలో, విశాఖపట్నంలో ఓల్డ్ రిజిస్ట్రార్ కార్యాలయం సమీపంలో ఒక 'ఇల్లు' కూడా ఉంది. క్వీన్ విక్టోరియా పెవిలియన్ వైజాగ్ నగరంలో ముఖ్యమైన స్థానాన్ని కలిగి ఉంది.
జంతు ప్రదర్శనశాల
thumb|300x300px| ప్రపంచవ్యాప్తంగా ఉన్న జంతు ప్రదర్శనశాలలు, చిన్న జంతు ప్రదర్శనశాలు (interactive map) thumb|[[ఫిన్‌లాండ్ లోని హెల్సింకిలోని కోర్కేసారీ జంతు ప్రదర్శనశాలలో వున్న సైబీరియన్ పులి]]
క్వీన్ విక్టోరియా పెవిలియన్
చరిత్ర
1900లో షేర్ మహమ్మదుపురం జమిందారు రాజా జివి జగ్గారావు, యంబ్రం ఎస్టేట్స్ రాజా అకితం వెంకట జగ్గారావు బ్రిటన్ ను సందర్శించారు. వారు తిరిగి వచ్చేటప్పుడు అక్కడి బ్రిటిష్ ప్రభుత్వం విక్టోరియా రాణి కాంస్య విగ్రహాన్ని బహుకరించింది. నగరానికి బహుమతిగా అందించిన ఈ విగ్రహాన్ని 1904, మే 4న విశాఖపట్నం వన్ టౌన్ ప్రాంతంలో ఏర్పాటుచేశారు.
జంతు ప్రదర్శనశాల
1828లో లండన్‌ జంతు ప్రదర్శనశాల ప్రారంభమైన తరువాత దీనిని జులాజికల్‌ గార్డెన్‌ అని పిలిచేవారు. 1847లో యునైటెడ్‌ కింగ్‌డమ్‌లో మొదటిసారిగా ‘జూ’ అనే పదాన్ని ఉపయోగించి, క్లిఫ్టన్‌ జూ అనే పేరు పెట్టారు. ఇరవయ్యేళ్ల అనంతరం మ్యూజిక్ హాల్‌ కళాకారుడు ఆల్ఫ్రెడ్‌ వాన్స్‌ రూపొందించిన ‘వాకింగ్‌ ఇన్‌ ద జూ ఆన్‌ సన్‌డే’ గీతంలో ఈ 'జూ' అనే పదాన్ని వాడడం ద్వారా ఈ పదం ప్రాచుర్యం పొందింది. 1891లో వాషింగ్టన్‌ డిసిలోనూ, 1899లో న్యూయార్క్‌లోని బ్రాంక్స్‌లోనూ ప్రారంభించబడిన పార్కు కోసం ‘జులాజికల్‌ పార్క్‌’ అనే పదం వాడబడింది.
క్వీన్ విక్టోరియా పెవిలియన్
ఇతర వివరాలు
విశాఖపట్నంలో రాతితో చేసిన మొదటి పెవిలియన్ నిర్మాణం ఇది. ఈ పెవిలియన్ నిర్మాణం చాలామంది పర్యాటకులను ఆకర్షిస్తోంది. దీని సమీపంలో కన్యక పరమేశ్వరి దేవాలయం, శ్రీ కనకమహాలక్ష్మి అమ్మవారి దేవాలయం, డాల్ఫిన్ ఏరియా, వెంకటేశ్వర దేవాలయం, రాస్ హిల్ చర్చి మొదలైనవి ఉన్నాయి.
జంతు ప్రదర్శనశాల
20వ శతాబ్దం చివరలో ‘అభయారణ్యాలు‌’ లేదా ‘జీవావరణాలు’ అనే పదాలు జంతు ప్రదర్శనశాలలకు పర్యాయ పదాలుగా ఉపయోగించడం ప్రారంభమైంది. 19వ శతాబ్దంలో కొంతమంది జూ నిపుణులు తమ సంస్థలను రోజువారీ మూస విధానం నుంచి దూరం చేయాలన్న ఆలోచనతో ఈ కొత్తపదాన్ని పుట్టించారు. 1980 దశాబ్దం చివరలో వాషింగ్టన్‌ డిసిలోని నేషనల్‌ జూ యాజమాన్యం "జీవారణ్యం" అనే పదాన్ని ప్రాచుర్యంలోకి తెచ్చింది. 1993లో న్యూయార్క్ జూలాజికల్ సొసైటీ పేరును వన్యప్రాణుల సంరక్షణ సొసైటీగా మార్చుకొని, దాని పరిధిలోని జంతు ప్రదర్శనశాలలను "వన్యప్రాణుల సంరక్షణ పార్కులు"గా మార్చింది.
క్వీన్ విక్టోరియా పెవిలియన్
మూలాలు
వర్గం:విశాఖపట్నం జిల్లా పర్యాటక ప్రదేశాలు వర్గం:విశాఖపట్నం వర్గం:విగ్రహాలు
జంతు ప్రదర్శనశాల
రాయల్ జంతు ప్రదర్శనశాలలు
కుడి|thumb|అనేక శతాబ్దాలుగా [[ఇంగ్లాండు రాజ జంతు ప్రదర్శనశాలను కలిగివున్న లండన్ టవర్ (15వ శతాబ్దంలోని చిత్రం, బ్రిటిష్ లైబ్రరీ)]]
జంతు ప్రదర్శనశాలలకు ప్రాచీన కాలం నుండి ఆధునిక కాలం వరకు సుదీర్ఘ చరిత్ర ఉంది. 2009లో ఈజిప్టులోని హిరాకోన్‌పోలిస్‌లో పురాతన జంతుశాస్త్ర సేకరణ జరిగిన తవ్వకాలలో క్రీస్తుపూర్వం 3500కు చెందిన జంతు ప్రదర్శనశాల బయటపడింది. అందులో నీటిగుర్రాలు, ఏనుగులు, కొండముచ్చులు, నీటి ఏనుగులు, అడవిదున్నలు, గండుకోతులు, అడవి పిల్లులు వంటి అరుదైన జంతువులున్నాయి. కింగ్ అఫ్ వెన్‌ ఆఫ్‌ జ్యూ గార్డెన్‌ ఆఫ్‌ ఇంటెలిజెన్స్‌ అని పిలువబడే 1500 ఎకరాల జంతు ప్రదర్శనశాలను నిర్మించాడు. క్రీస్తుపూర్వం నాల్గవ శతాబ్దంలోనే గ్రీకు నగరాల్లో అనేక జంతు ప్రదర్శనశాలలుండేవి; అలెగ్జాండర్ తన సైనిక దండయాత్రలలో కనుగొన్న కొన్ని జంతువులను గ్రీస్‌ దేశానికి పంపినట్లు కూడా తెలుస్తుంది. కొందరు రోమన్‌ చక్రవర్తులు తమ అధ్యయనాల కోసం లేదా పోటీలో ఉపయోగించుకోవడం కోసం వ్యక్తిగతంగా జంతువులను సేకరించేవారు, తరువాత వాటిని క్రూరంగా హింసించేవారు.
మధ్యయుగం
ఆస్ట్రియాలోని వియన్నాలోని టైర్‌గార్టెన్ షాన్బ్రన్ అనేది ప్రపంచంలోని పురాతన జంతు ప్రదర్శనశాల. దీనిని 1752లో ఆస్ట్రియాకు చెందిన మరియా థెరిసా భర్త పవిత్ర రోమన్ చక్రవర్తి ఫ్రాన్సిస్ I ఆదేశాల మేరకు అడ్రియన్ వాన్ స్టెఖోవెన్ నిర్మించాడు. ఇది షున్‌బ్రన్ ప్యాలెస్‌లో భాగంగా ఒక రాజ్య జంతు ప్రదర్శనశాలగా పనిచేసింది. తొలిరోజుల్లో రాజ కుటుంబం ఆనందం కోసం రిజర్వు చేయబడిన ఈ జంతుప్రదర్శనశాల, 1765లో ప్రజలకు అందుబాటులో ఉంచబడింది. 1775లో మాడ్రిడ్‌లో ఒక జూ స్థాపించబడింది. 1795లో పారిస్‌లోని జార్డిన్ డెస్ ప్లాంటెస్ లోపల ఉన్న జూను జాక్వెస్-హెన్రీ బెర్నార్డిన్ స్థాపించాడు.
ఆధునిక కాలం
ఆస్ట్రియాలోని వియన్నా జూ అత్యంత పురాతనమైనది. వియన్నాలోని షాన్‌బోర్న్‌ ప్యాలెస్‌లోని రాచరిక మేనేజరీ నుంచి అభివృద్ధి చెందిన ఈ జూను 1752లో హాస్‌బర్గ్‌ రాజవంశీయులు స్థాపించారు. 1765లో ప్రజల సందర్శనకు అనుమతి ఇచ్చారు. 1775లో మాడ్రిడ్‌లో ఒక జూను స్థాపించారు, 1795లో జాక్వెస్‌ హెన్రీ బెర్నాడియన్‌ చే పారిస్‌లోని జార్డిన్‌ డీస్‌ ప్లాంట్స్ ‌లో వేర్సైల్స్ రాయల్‌ మేనేజరీ నుంచి తెచ్చిన జంతువులతో శాస్త్రీయ అధ్యయనం కోసం ఒక జంతు ప్రదర్శనశాలను ఏర్పాటుచేశారు. 1806లో రష్యాలోని మొట్టమొదటి జంతు ప్రదర్శనశాల కజాన్‌ జూ ను కజాన్‌ స్టేట్‌ యూనివర్సిటీ ప్రొఫెసర్‌ కర్ల్‌ ఫచెస్ స్థాపించారు. 1826లో స్టాంఫర్డ్‌ రఫెల్స్‌చే స్థాపించబడిన లండన్‌ జులాజికల్‌ సొసైటీ, 1828లో రీజెంట్స్‌ పార్క్‌లో లండన్‌ జూ ఏర్పాటు చేసే సమయంలో పారిస్‌ జూను స్ఫూర్తిగా తీసుకొని నిర్మించారు. 1847లో కొంత రుసుము చెల్లించే పద్ధతిలో సందర్శకులను అనుమతించారు. 1860ల ప్రారంభంలో ఈ జూ మైదానంలో 40 హెక్టార్లలో అనేక పూల, అలంకార చెట్లు, పిక్నిక్ ప్రాంతాలు, విగ్రహాలు, నడక మార్గాలు, పక్షిశాల, ఆక్వేరియం, జంతువుల, పక్షుల మ్యూజియం, చెరువు, జలపాతం మీద వంతెన, ఫౌంటెన్‌తో కృత్రిమ సరస్సు, కలపతో అలంకరించబడిన ఇల్లు, అడవి ప్రాంతం, భవనాలు ఏర్పాటు చేయబడ్డాయి. 1860లో ఏర్పాటైన మెల్‌బోర్న్‌ జంతు ప్రదర్శనశాల ఆస్ట్రేలియాలోని తొలి జంతుప్రదర్శన. అదే సంవత్సరంలో, న్యూయార్క్‌లో ప్రారంభమైన సెంట్రల్‌పార్క్‌ జూ అమెరికాలోని మొదటి బహిరంగ జంతు ప్రదర్శనశాల. అంతకుముందు 1859లో ఫిలడెల్ఫియా జులాజికల్‌ సొసైటీ ఒక జంతుప్రదర్శనశాల స్థాపనకు కృషి చేసింది, కానీ అమెరికా పౌరయుద్ధం కారణంగా అది 1874వరకు ప్రారంభం కాలేదు. thumb|లండన్ జూ, 1835 thumb|నెహ్రూ జంతుప్రదర్శనశాల, హైదరాబాదు
1853లో ప్రపంచంలోని మొట్టమొదటి పబ్లిక్ అక్వేరియంను ప్రారంభించబడింది. బతికున్న జంతువులపై అధ్యయనం చేయటానికి ఆసక్తి ఉన్న వైద్యబృందం 1831లో డబ్లిన్ జూను ప్రారంభించారు.
ఇతర లంకెలు
వర్గం:జంతు శాస్త్రము వర్గం:జంతుప్రదర్శనశాలలు
హిమాంశ్ కోహ్లీ
alt=హిమాంశ్ కోహ్లీ|thumb|హిమాంశ్ కోహ్లీ హిమాంశ్ కోహ్లీ (జననం 1989 నవంబరు 3 ఢిల్లీకి చెందిన ప్రముఖ భారతీయ నటుడు. హిందీ సీరియల్ హమ్సే హై లైఫ్ లోని రాఘవ్ ఒబెరాయ్ పాత్ర ద్వారా దేశవ్యాప్తంగా ప్రసిద్ధి చెందారు కోహ్లీ. జనవరి 2014న విడుదలైన యారియాన్ సినిమాతో బాలీవుడ్ తెరంగేట్రం చేశాడు.
తొలినాళ్ల జీవితం
పంజాబీ హిందూ కుటుంబం లో పుట్టిన కోహ్లీ ఢిల్లీ పెరిగాడు. తండ్రి విపిన్ కోహ్లీ, తల్లి నీరూ కోహ్లీ. ఢిల్లీలోని కె.ఆర్.మంగళం వరల్డ్ స్కూల్ లో చదువుకున్నాడు. ఎమిటీ విశ్వవిద్యాలయం నుండి మాస్ మీడియాలో డిగ్రీ పట్టా పుచ్చుకున్నాడు.
జీవిత గమనం
మే 2011 నుండు జూలై 2011 వరకు ఢిల్లీ లోని రేడియో మిర్చి లో రేడియో జాకీగా పచిచేశారు. చానల్ వి లోని డైలీ సీరియల్ హమ్సే హై లైఫ్  సినిమాలో  రాఘవ్  ఒబెరాయ్  పాత్రలో నటించారు. 2011 సెప్టెంబరు 5 నుండి 2012 జూన్ 12 వరకు ఆ సీరియల్ లో పనిచేసి, సినిమా అవకాశం వచ్చిన కారణంగా సీరియల్ ను వదిలేశారు. కానీ చివరి ఎపిసోడ్ల కోసం నవంబరు 2012లో తిరిగి ఆ సీరియల్ లో నటించాడు.2012 మే లో దర్శకుడు దివ్య కుమార్ యారియాన్ సినిమా కోసం హీరోగా హిమాంశ్ ను ఎంపిక చేశారు. 2014 జనవరి 10న సినిమా విడుదలైంది.2015 జనవరి లో అభి నహీతో కభీ నహీ సినిమాలో హీరోగా ఎంపికయ్యారు హిమాంశ్. ఆ తరువాత జీనా ఇసీ కా నాం హై, స్వీటీ దేసీ వెడ్స్ ఎన్.ఆర్.ఐ సినిమాలకు కూడా సైన్ చేశారు ఆయన. 2016 లో అభీ నహీతో కభీ నహీ సినిమా విడుదల అవుతుంది.
మూలాలు
వర్గం:జీవిస్తున్న ప్రజలు వర్గం:నటులు వర్గం:సినిమా నటులు వర్గం:బాలీవుడ్
నెల్లిమర్ల మండలం
నెల్లిమర్ల మంలం, ఆంధ్ర ప్రదేశ్ రాష్ట్రంలోని విజయనగరం జిల్లాకు చెందిన మండలం. మండలం కోడ్: 4837.ఈ మండలంలో 33 రెవెన్యూ గ్రామాలు ఉన్నాయి. నిర్జన గ్రామాలు లేవు.
గణాంకాలు
2001లో నెల్లిమర్ల మండలం జనాభా 73,753. ఇందులో పురుషుల జనాభా 36,657 కాగా మహిళల జనాభా 37,096. మండలం అక్షరాస్యత 51% ఉంది. ఇందులో పురుషుల అక్షరాస్యత 62%, మహిళల అక్షరాస్యత 41% ఉంది.
2011 భారత  జనగణన గణాంకాల  ప్రకారం జనాభా మొత్తం - మొత్తం 77,031 - పురుషులు 38,225 - స్త్రీలు 38,806
గంగోం బాలా దేవీ
thumb|గంగోం బాలా దేవీ గంగోం బాలా దేవీ. భారతీయ మహిళా ఫుట్‌బాల్ క్రీడాకారిణి. ఆమె ప్రస్తుతం స్కాటిష్ విమెన్స్ ప్రీమియర్ లీగ్ క్లబ్, రేంజర్స్ ఎఫ్.సి లతో సహా భారత జాతీయ జట్టుకు ప్రాతినిధ్యం వహిస్తున్నది. రేంజర్స్ ఎఫ్.సి.తో 2020లో ఒప్పందం కుదర్చుకోవడం ద్వారా ఆ ఘనత సాధించిన తొలి భారతీయ మహిళా ఫుట్ బాల్ క్రీడాకారిణిగా రికార్డు సృష్టించింది.
వ్యక్తిగత జీవితం, నేపథ్యం
ఆమె 1990, ఫిబ్రవరి 2 న భారతదేశ ఈశాన్య రాష్ట్రమైన మణిపూర్‌లో జన్మించింది. ఆ ప్రాంతంలో ఫుట్ బాల్ అత్యంత ప్రజాదరణ పొందిన క్రీడ. ఆ రాష్ట్ర జట్టు ఆడిన 25 మ్యాచ్‌లలో 20 ఛాంపియన్ షిప్‌లను కైవసం చేసుకుంది.
బాలా దేవికి ఫుట్ బాల్ పట్ల మక్కువ వారసత్వంగా వచ్చిందని చెప్పవచ్చు. అందుకే చిన్నప్పుడే ఫుట్ బాల్ ఆడటం మొదలు పెట్టింది. ఆమె తండ్రికి ఫుట్ బాల్ ఆడటం అభిరుచిగా ఉండేది. అతనితో పాటు బాలా దేవి అన్నయ్య, ఆమె కవల సోదరి కూడా ఫుట్‌బాల్ ఆడేవారు. అయితే ఆమె కుటుంబంలో ప్రొఫెషనల్ ఫుట్ బాల్ క్రీడాకారిణిగా ఎదిగింది బాలాదేవి మాత్రమే. ఆమెకు ఫుట్ బాల్‌తో పాటు టెన్నిస్, హ్యాండ్ బాల్ క్రీడల్లో కూడా ప్రవేశం ఉంది.
ఒక మహిళాగా క్రీడల్లో రాణించేందుకు ఎలాంటి సవాళ్లను ఎదుర్కోవాల్సి వచ్చిందో బాలాదేవీ తరచుగా తన ఇంటర్వ్యూల్లో చెప్పుకొచ్చేది. మొదట్లో కేవలం తన కుటుంబం నుంచి మాత్రమే మద్దతు లభించేందని, పురుషాధిక్యం గల ఫుట్ బాల్ ఆటలో రాణించేందుకు యుద్ధాలు చేయాల్సి వచ్చిందని ఆమె చెప్పేది. మొదట్లో అబ్బాయిలతో కలిసి ఆమె ఆడటం ప్రారంభించింది. అయితే విమెన్స్ లీగ్ ప్రారంభమైన తర్వాత దేశంలో పరిస్థితి మెరుగుపడిందన్నది ఆమె భావన.
వృత్తిపరంగా విజయాలు
బాలాదేవి 2005లో భారత జట్టులో భాగమయింది. అప్పుడు ఆమె వయసు కేవలం 15 ఏళ్లు. ఐదేళ్ల పాటు జాతీయ జట్టుకు ప్రాతినిధ్యం వహించిన ఆమె దేశంలోనే అత్యధిక గోల్స్ సాధించిన ఫుట్ బాల్ క్రీడాకారిణిగా రికార్డు సృష్టించింది. గత దశా బ్ద కాలంలో 58 మ్యాచ్‌లు ఆడిన ఆమె 52 గోల్స్ చేసింది. దేశీయ మ్యాచ్‌లలో ఆమె 100కి పైగా గోల్స్ చేసింది. క్రీడల్లో సాధించిన విజయంతో 2010లో ఆమెకు మణిపూర్ పోలీస్ విభాగంలో ఉద్యోగం లభించింది. ఇండియన్ విమెన్స్‌ లీగ్‌లో ఆమె మణిపూర్ పోలీస్ స్పోర్ట్స్ క్లబ్ సహా మూడు వేర్వేరు క్లబ్‌లకు ప్రాతినిద్యం వహిస్తున్నది. వరుసగా రెండు సీజన్లలో ఆమె టాప్ స్కోరర్‌గా నిలిచింది. 2015-16 సంవత్సరాలకు గానూ ఆల్ఇండియా ఫుట్‌బాల్ ఫెడరేషన్ ఆమెను విమెన్స్ ప్లేయర్ ఆఫ్ ది ఇయర్‌గా ప్రకటించింది. రేంజర్స్ ఎఫ్.సి. ఆమెకు అవకాశం కల్పించేనాటికి ఆమె మణిపూర్ పోలీస్ స్పోర్ట్స్ క్లబ్‌కు ప్రాతినిధ్యం వహిస్తున్నది. 2020 జనవరిలో ఆ చారిత్రక ఒప్పందంపై ఆమె సంతకం చేసింది. వారు అందజేసిన నెంబర్ 10 జెర్శీని ఆమె ధరించింది. భారత జట్టు తరపున కూడా అదే నెంబర్ జెర్సీతో ఆమె ఆడటం విశేషం. బాలా దేవి కన్నా ముందు పేరొందిన గోల్ కీపర్ అదితి చౌహాన్ 2015లో వెస్ట్ హమ్ యునైటెడ్‌ తరపున ఆడారు. కానీ ప్రొఫెషనల్ కాంట్రాక్ట్ కుదుర్చుకోలేదు. ఆ ఘనత కేవలం బాలాదేవీ మాత్రమే సాధించింది. బెంగళూరు ఫుట్ బాల్ క్లబ్ ద్వారా రేంజర్స్‌తో ఒప్పందానికి మార్గం సుగమమయ్యింది.
మూలాలు
వర్గం:ఫుట్‌బాల్ క్రీడాకారులు వర్గం:1990 జననాలు వర్గం:జీవిస్తున్న ప్రజలు
ఐక్య జీహాద్ సంఘం
అనేక ఇస్లామిక్ తీవ్రవాద సంస్ధలు కలిసి ఏర్పడిన సంఘమే ఐక్య జీహాద్ సంఘం. ఈ సంఘానికి ప్రస్తుత అధ్యక్షుడు హిజ్బుల్ ముజాహిద్దీన్ నాయకుడు సయద్ సలాహుద్దీన్.
ఇందులో సభ్యులుగా ఉన్న సంస్ధలు:
మూలాలు
వర్గం:ఇస్లామిక్ ఉగ్రవాద సంస్ధలు
ఎస్.ఎ. డాంగే
శ్రీపాద్ అమృత్ డాంగే (10 అక్టోబర్ 1899 - 22 మే 1991) కమ్యూనిస్ట్ పార్టీ ఆఫ్ ఇండియా (సిపిఐ) వ్యవస్థాపక సభ్యుడు,భారత ట్రేడ్ యూనియన్ ఉద్యమంలో బలమైన నాయకుడు.